VS002664
Datum: 1992-02-26T01:00:00.000+01:00
datum_sodbe_i_stopnje: 2015-10-16T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - razžalitev dobrega imena in časti - zmanjšanje življenjske aktivnosti - strah
skupina: poseg v druge pravice osebnosti
fischer: srednje hudi primeri
odskodnina: 19.650 EUR - enotna odškodnina
opombe: II Ips 255/2016 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

26.2.1992 je bil oškodovanec izbrisan iz registra stalnega prebivalstva. Dovoljenje za stalno bivanje je pridobil 26.3.2003 (čez 131 mesecev).

Omejena mu je bila pravica do gibanja, saj se je bal, da ga bodo legitimirali in bo izgnan, ni si upal zapustiti Slovenije, zavedajoč se, da se ne bo mogel vrniti. Strah pred izgonom se je nekoliko ublažil po 7. letih zaradi odločbe Ustavnega sodišča, po kateri se ukrep odstranitve tujca zoper državljane drugih republik SFRJ ni dovoljen do odprave ugotovljenega neskladja.

## Strah

Strah ga je bilo do ureditve statusa prebivališča.

## Zmanjšanje življenjske aktivnosti

Čeprav je v Sloveniji živel skoraj od rojstva, mu je bila otežena pridobitev dovoljenja za bivanje in pridobitev državljanstva. Zato se ni mogel svobodno gibati, kot nezaposlena oseba z neurejenim bivališčem ni mogel prositi za pridobitev določenih pravic (zdravstveno zavarovanje, socialna pomoč ...).

Trpel je duševne bolečine do ureditve statusa prebivališča. Duševne bolečine so ostale ne le do začetka 2007, ko je zadnjič obiskal psihiatra, ostale bodo tudi v bodoče.

## Kršitev drugih pravic osebnosti

Kršena je bila pravica do svobode gibanja, pravica do svobode dela, pravica do osebnega dostojanstva.

---

ZOR člen 200, OZ člen 179